Тале Горанов
Тале Горанов Бояджиев е български революционер, деец на Вътрешната македоно-одринска революционна организация.

Биография 
Тале Горанов е роден в град Прилеп, тогава в Османската империя. Получава основно образование и по професия е бояджия. Влиза в ВМОРО и става четник при войводата Марко Лерински. През пролетта на 1901 е изпратен за войвода в Костурско на мястото на Атанас Петров. Негов секретар става учителят от Загоричани Дамян Илиев. Георги Попхристов си спомня за него: 

На 16 май 1901 година отива в Битоля, където Даме Груев му забранява да се връща в Костурско като войвода. На 6 юли 1901 година в манастира Света Петка край Велгощи участва във формирането и оглавява първата организационно-организаторска чета в Охридско, в която влизат още кадрите от русенското стрелческо дружество Деян Димитров, Милош Богданов и Миладин Голов. Към четата се присъединяват Яким Алулов, Тасе Христов, Ставре Гогов.

На 27 ноември 1901 година е свален от пост, заместен е от Тасе Христов до пристигането на Никола Русински.

Заради престъпления спрямо правилата на ВМОРО е осъден на смърт. Ликвидиран е през март 1902 година от прилепския войвода Методи Патчев.

Външни препратки 
 д-р Душко Константинов, Струшко во подготовките за претстојните борби за национално ослободување на македонскиот народ
 Илинденското востание и Охрид

Бележки 

Дейци на ВМОРО
Български революционери от Македония
Родени в Прилеп
Жертви на междуособици в македоно-одринското революционно движение